google/wiki40b huggingface dataset:
Trappistordenen

Trappistordenen eller Trappistene (O.C.S.O.: Ordo Cisterciensis Strictioris Observantiae) er en kontemplativ katolsk munkeorden som lever etter Benedikts regel. Trappistordenen er i sin nåværende form stiftet av Armand Jean Le Bouthillier de Rancé og har sitt navn etter hovedklosteret La Trappe i departementet Orne i Normandie.

Historie

Dette cistercienserklosteret var fra 1140 (eller 1122) midtpunktet i abbediet Notre Dame de la Maison-Dieu. Klostrets munker utmerket seg helt frem til 1400-tallet med en fromhet og arbeidsomhet utenom det vanlige, men de økte rikdommene ble årsaken til et forfall, som med tiden ble så stort, at munkene på grunn av deres ville liv og voldshandlinger ble kalt «La Trappe-bandittene».
Slik var forholdene, da «de Rancé» ca. 11 år gammel i 1637 for inntektenes skyld ble utnevnt til abbed for klostret. Etter endt novisiat i 1644 overtok han selv, i året like etter abbediet og gjennomførte en gjennomgående reform.

Ordensliv

Trappistene lever enda etter de klosterreglene, som Rancé utstedte. Dette innebærer at trappistmunkene forlater den halmfylte sengen, og den lille teppebiten de dekker seg med kl. 2 om morgenen. 11 timer i døgnet er avsatt til religiøse betraktninger, bønn og sang og seks-syv til fysisk arbeid i klostret, skogen eller på markene. Eneste avbrytelser er de spartanske måltider, som består av grovt brød, grønnsaker, frukt og vann. Kl. 19 om vinteren og kl. 20 om sommeren slutter trappistmunkene deres dag, hvorpå de etter aftenbønnen arbeider noen minutter med deres kommende grav i klostergården. Trappistmunkene får ikke snakke unntatt i forbindelse med bønn og sang eller den vanlige hilsen i klostret: «Memento mori» (husk at du skal dø). Ønsker og behov må uttrykkes ved en form for tegnspråk. Vitenskapelig og intellektuelt arbeide er forbudt.
Ordensdrakten består av en gråhvit ullkappe med vide armer med en bred lærrem om livet, hvor det henger en rosenkrans og en kniv som symboler på bønn og arbeid. Dertil kommer en svart ullhette med to fotsbrede svarte bånd, som på ryggen henger ned til knehøyde, og tresko. Ut over de egentlige munker, som er oppdelt i to klasser, huser trappistklostrene også såkalte frères donnés, som kun oppholder seg der i en begrenset periode, hvor de lever etter klosterreglene.

Varer til salgs

Det 48. kapittel i Benedikts regel sier «for da er de i sannhet munker, hvis de lever av deres håndarbeid»
I henhold til denne regelen produserer de fleste Trappist-kloster varer som igjen selges for å skaffe inntekter til klostere. Varene kan variere fra ost, brød og andre matvarer til klær og kister. Siden ordenen ikke krever avhold fra alkohol, produserer og selger noen klostre alkoholholdige drikker, som regel øl. Noen klostre i Belgia og Nederland som f.eks Orval Abbey og Westvleteren Abbey, brygger både øl til munkene og til salgs for allmennheten. Trappistøl er overgjæret og vil som regel bli bedre etter lagring. Disse har blitt berømt og anses av mange øl-entusiaster for å være blant de beste i verden.

Klostre

Det finnes rundt 170 trappistklostre i verden, som er hjem til omtrent 2 500 trappistmunker og 1 800 trappistnonner.
Anoplodrepanus

Utbredelse

Disse to artene er bare kjent fra Jamaica.
Linda Hofstad Helleland

Bakgrunn, utdanning og yrkeskarriere

Helleland har avgangseksamen fra Adolf Øiens skole fra 1997 og studier i medievitenskap, statsvitenskap og sosiologi fra NTNU 1998–2000, statsvitenskap fra Høgskolen i Molde fra 2005 og diverse kurs fra BI. I yrkeslivet har hun erfaring som servitør og deretter pleieassistent, inntil hun ble fast møtende vararepresentant på Stortinget i 2001.

Politisk karriere

Hun var medlem av Klæbu Unge Høyres arbeidsutvalg 1995–1998, medlem av Sør-Trøndelag Unge Høyres arbeidsutvalg 1996–1997, ungdomssekretær i Sør-Trøndelag Unge Høyre 1997–1998, formann i Sør-Trøndelag Unge Høyre 1998–1999, medlem av Trondheim bystyre 1999–2001 og organisasjonssekretær i Unge Høyre 2000–2001. Hun var 1. vararepresentant til Stortinget fra Sør-Trøndelag 2001–2009, og møtte fast for Børge Brende 2001–2005. Helleland møtte igjen fast etter at Brende i 2008 ble innvilget permisjon fra vervet som stortingsrepresentant. I 2009 ble Helleland valgt inn på Stortinget på eget mandat. Helleland var ellers leder i Høyres Kvinneforum 2004–2010, 1. nestleder i Sør-Trøndelag Høyre 2005–2008, informasjons- og presserådgiver for Høyres stortingsgruppe 2007–2008 og leder i Sør-Trøndelag Høyre 2008–2009. Fra 2012 er hun igjen 1. nestleder i Sør-Trøndelag Høyre.
16. desember 2015 ble hun kulturminister i Regjeringen Solberg.
20. november 2016 ble hun valgt til visepresident i World Anti-Doping Agency, etter at hun slo den tidligere danske justisminsisteren Brian Mikkelsen og franske Valérie Fourneyron i kampen om å bli Europas kandidat.
Pensacola

Pensacola er en by i Escambia County i Florida hvor den er administrasjonssenter.
Byen hadde i folketellingen i 2000 en befolkning på 56 255 og per 2005 hadde byen 54 055 innbyggere. Men byområdet til Pensacola som består av Escambia og Santa Rosa County er på 439 877 innbyggere.
Pensacola er en havn ved Pensacola Bay som har forbindelse til Mexicogulfen. En stor United States Navy flybase, den første i USA, ligger sørvest for Pensacola, nær Warrington, og er hjemmet til Blue Angels og National Museum of Naval Aviation. Pensacola internasjonale lufthavn ligger ved byen.
Pensacola blir kalt The City of Five Flags («de fem flaggs by») på grunn av de fem flaggene som har vaiet over byen i dens historie: flaggene til Spania, Frankrike, Storbritannia, Amerikas konfødererte stater og USA.
Twenty20-VM i cricket for menn

Twenty20-VM i cricket for menn, offisielt ICC World Twenty20, er verdensmesterskap i Twenty20-cricket. Mesterskapet arrangeres av det internasjonale cricketforbundet og består av 12 landslag som spiller kamper over 20 overe.
Den 1. Oscar-utdelingen

Bakgrunn

I 1927 ble Academy of Motion Picture Arts and Sciences etablert av Louis B. Mayer for å samle de fem delene av filmindustrien; skuespillere, regissører, produsenter, teknikere og forfattere. Mayer kommenterte: «Jeg fant at den beste måten å håndtere [filmskapere] på var å henge medaljer over dem ... Hvis jeg gav dem kommer og priser de ville drepe dem for å produsere det jeg ønsket. Det var grunnen til at Academy Awards ble opprettet.» Mayer spurte Cedric Gibbons, art director i MGM om han kunne designe et Academy Award trofe. De nominerte ble underrettet via telegram i februar 1928. I august 1928 kontaktet Mayer Academy Central Board of Judges for å bestemme vinnerne. Dog, ifølge den amerikanske regissøren King Vidor så var stemmingen rundt prisen Academy Award for beste film i hendene på AMPAS' grunnleggere Douglas Fairbanks, Sid Grauman, Mayer, Mary Pickford og Joseph Schenck.

Seremoni

Seremonien ble holdt 16. mai 1929, i Hollywood Roosevelt Hotel i Los Angeles i California. Den bestod av en privat middag med 36 bankettbord, hvor 270 personer var til stede og billettene kosten fem dollars. Skuespillere og skuespillerinner ankom hotellet i luksusbiler, hvor mange fans deltok for å oppmuntre kjendisene. Det ble ikke kringkastet på hverken radio eller fjernsyn. Det ble ledet av AMPAS direktøren Fairbanks, under den 15 minutter lange presentasjonen.
Klas

Etymologi

Klas er en opprinnelig lavtysk kortform av Niklas, den lavtyske formen av Niklaus, som er en tysk kortform av Nikolaus. Dette navnet har opprinnelse i greske Nikolaos (gresk: Νικολαος), dannet av nike, «seier», og laós, «folk». Klas kan også sies å være en lavtysk form av Klaus, en annen tysk kortform av Nikolaus.
Claes og Clas er andre svensk skrivemåter av Klas.
Klaas er en annen lavtysk og nederlandsk kortform Nikolaus.
Navnet har gitt opprinnelse til de svenske etternavnene Klasson, Klason, Claesson, Claeson, Klaesson, Klaeson, Classon og Clason og det danske etternavnet Klasen.
Týr

Historie

Bandet Týr ble dannet i 1998 da Heri Joensen møtte en gammel venn han hadde spilt i band med før, Kári Streymoy. De møttes på en fest i København i Danmark. Joensen foreslo at de skulle ta en jam sammen en dag. Først var Streymoy tvilende, men takket senere ja til tilbudet. 
De fikk senere med seg enda en gammel venn, bassisten Gunnar H. Thomsen.
De begynte snart å lage egen musikk inspirert av tradisjonell færøysk musikk og norrøn mytologi, men også av band som Iron Maiden og Dream Theater. Navnet tok de fra den nordiske krigsguden, Tyr, og fra albumet med samme navn av Black Sabbath.
Heri og Gunnar hadde i tenårene spilt i et band som het Cruiser, hvor Kári også hadde vært innom. Dette bandet endret senere navn til Wolfgang. Ingen av disse to bandene ga ut noen plater, selv om bandet besto helt frem til 1997, noe som var lenge nok til å spille inn en rekke sanger som - ifølge Heri - er "stort sett klar til og utgis". 
Týr lager musikk inspirert av norrøn mytologi og folkemusikk fra Færøyene mikset med heavy metal, en stil som kalles kalles viking metal. Heri Joensen forklarer det på denne måten: «Týrs musikalske misjon er rive ned veggene som er reist mellom alle former for metallmusikk som har kommet i de senere år: Power-, doom-, black-, progressiv-, gothisk-, viking-, folk-, etnisk- og episk metal. Vegger og merkelapper gjør ingenting, men folk fyller dem med sine fordommer.»
Etter en rekke med konserter og TV-opptredelser, endte det med at albummet Eric the Red ble Færøyenes mestselgende album. Etter dette bestemte plateselskapet (Napalm Records) seg for å gi det ut i flere land.

Musikalsk stil

Týr er kjent for sin vikinginspirerte musikk, noe som er grunnen til at de betegnes som et viking metal-band. De har spilt inn coverversjoner av flere oldnordiske viser og kvad, som den færøyske Ormurin langi, den islandske Sigurdskvadet og den oldnordiske vise Ramund hin Unge. Bandets selvkomponerte musikk, som hovedsakentlig skrives av forsanger Heri Joensen, bærer generelt sett et stort preg av progressiv metall, med komplekse strukturer og alternative tempo.

Bandmedlemmer

Det har vært endel utskiftinger av bandmedlemmer gjennom årene Týr har vært aktive. Sanger Pól Arni Holm og gitarist Jón Joensen (Heris bror) var med i bandet, men forlot etter at bandets første album, How Far to Aasgard var utgitt. Disse ble da erstattet med Terji Skibenæs på gitar og i en kort overgangsperiode deltok Karis bror, Allan Streymoy, på vokal. Sistnevnte nådde blant annet å være med på utgivelsen av CD-singelen Ólavur Riddararós. Da Allan forlot bandet, overtok Heri som forsanger og bandet fikk dermed sin nåværende lineup. Det var også nå den hittil største suksessen kom, med plata Eric the Red.
Terji Skibenæs forlot bandet en stund, og ble erstattet av den islandske gitaristen Ottó P. Arnarson, men etter en tid vendte Terji tilbake til bandet.
Hans Erichsen

Firmaet Hans Erichsen, Oslo, ble grunnlagt i 1898 av grosserer Hans Erichsen, som døde i 1942. Firmaet produserte fra starten i sykler og sykkeldeler, og produserte etterhvert også lengdeløpsskøyten «Oscar Mathisens modell.»
Pr 1943 solgte bedriften ca. 1500 sykler årlig, og hadde tolv ansatte.
Firmaet er videreført som «Hans Erichsen Eftf. Oscar Mathisen AS», pr 1997 et tomt selskap.
Smartur

Et smartur eller en smartklokke (også kalt smartwatch) er et armbåndsur med avanserte funksjoner som for eksempel kamera, telefon og trykkfølsom skjerm. Ordet smartur ble føyet til den danske rettskrivningsordboken i 2012.
Smarturteknologien er i hastig utvikling og er en del av «wearable»-trenden, som i 2013 hadde en samlet markedsverdi på 3–5 milliarder dollar. Denne verdien forventes dog å tidobles innenfor de etterfølgende 3–5 år. I en rapport fra 2014 ble antallet smartur i 2018 anslått til å bli 68 millioner.
Det mest utbredte operativsystem til smartur er Googles Android, som samtidig også er det mest utbredte operativsystem til smarttelefoner. Android for smartur kalles for Android Wear, og fungerer både til runde og firkantede smartur og flere forskjellige produsenter av smartur anvender styresystemet.
Rana politidistrikt

Rana politidistrikt er en tidligere enhet innenfor den norske Politi- og lensmannsetaten. Politidistriktet dekket kommunene Rana, Hemnes, Lurøy, Træna og Nesna.
Rana politidistrikt ble opprettet i 1984 ved at Helgeland politidistrikt ble delt. Som følge av Politireform 2000 ble politidistriktet oppløst og igjen innlemmet i Helgeland politidistrikt den 1. januar 2002.
Anne Mali Sæther

Kunstnerisk virke

Blant de mange produksjonene hun har hatt regiansvar for er forestillingen KaféCafé med Petrusjka Teater, som hadde premiere i 1995 på Teaterhuset Avant Garden i Trondheim. Hun har ellers vært regissør for produksjoner med blant andre Christiania Teater, Boreas Teater, Teater Fusentast og Cirka Teater.
Per 2018 er hun kunstnerisk leder for frigruppen Animalske Produksjoner.
Sam

Etymologi

Som mannsnavn er Sam en kortform av Samuel eller Samson. Samuel er en gresk form av det hebraiske navnet Shemuel. Det første navneleddet kan være dannet av de hebraiske ordene shemu, «har lyttet», eller sha'ul me ', «bedt av», mens det andre navneleddet er dannet av el, «Gud». Samson har opprinnelse i det hebraiske navnet Shimshon, som antakelig betyr «sol». Sam er også en gammeldansk form av det norrøne navnet og tilnavnet SámR, som betyr «mørkhudet, gråsort».
Som kvinnenavn er Sam en kortform av Samantha, som er et nylaget engelsk navn fra 1800-tallet. Det kan være tenkt som en feminin form av Samuel. Endelsen -antha kan være inspirert av greske anthos, «blomst».
Q-Meieriene

Historie

Som en følge av åpningen av melkemarkedet ble Gausdalsmeieriet etablert i 1998 av en gründer og O. Kavli AS. Samme år ble Jæren Gardsmeieri etablert av private investorer. Begge meieriene hadde lokale leveranser av melk og andre meieriprodukter til markedet. I 2000 kjøpte O. Kavli AS alle aksjene i begge selskapene og etablerte selskapet Q-Meieriene AS.
Assistert frivillig retur

Plikt til å returnere

Utlendinger som har fått avslag på søknad om beskyttelse eller opphold på annet grunnlag i Norge skal ifølge utlendingslovens § 90 forlate landet innen en frist for frivillig utreise som blir fastsatt av politiet, Utlendingsdirektoratet eller Utlendingsnemnda. De som ikke returnerer frivillig innen utreisefristen kan bli sendt ut med tvang av politiet, de får ingen støtte og får i tillegg en gjeld til norske myndigheter for kostnadene ved uttransporteringen.

Retur med hjelp fra International Organization for Migration

Asylsøkere som bor i mottak får informasjon om muligheten til å returnere til hjemlandet med praktisk og økonomisk støtte fra Utlendingsdirektoratet (UDI) og den mellomstatlige organisasjonen, International Organization for Migration (IOM). Mottaket tilbyr en samtale om retur etter at man har fått avslag på søknad om beskyttelse fra Utlendingsdirektoratet, og etter at man har fått negativt svar på en klage hos Utlendingsnemnda (UNE). IOM tilbyr informasjon og rådgivning, hjelp til å skaffe reisedokumenter, organisering av reisen, flybilletter, transittvisum, samt assistanse i transitt og ved ankomst til hjemlandet. Tilbudet gjelder alle utlendinger uten gyldig oppholdstillatelse i Norge som ønsker å returnere til hjemlandet frivillig. Asylsøkere som får sin søknad behandlet inn 48-timer får ikke mulighet til å søke om frivillig retur.
IOM har kontorer i ulike regioner i Norge og driver informasjonsvirksomhet i- og utenfor mottak, og gjennom frivillige organisasjoner. IOM svarer på spørsmål om frivillig retur på gratis telefonnummer: 800-FRIVILLIG-RETUR. Søknadsskjema om assistert frivillig retur fylles ut på nettsidene til IOM.

Reise hjem uten hjelp fra IOM?

Utlendinger som ønsker å returnere til hjemlandet uten hjelp fra IOM kan kontakt med Politiets utlendingsenhet (PU) som kan organisere hjemreisen. Flybiletten refunderes ved å sende en kopi til PU før avreise.

Historie

Program for assistert frivillig retur ble startet opp i 2002, og ble drevet av Politiets utlendingsenhet frem til Utlendingsdirektoratet (UDI), ved Retur- og Tilbakevendingsenheten (RTE), tok over oppgaven  med behandlingen av søknader om frivillig retur i oktober 2010. Fra 1. januar 2011 har UDI hatt det fulle ansvaret for assistert frivillig retur, som i tillegg til behandling av søknader om frivillig retur består av blant annet utvikling av nye returprogram og prosjekter for å nå ut med informasjon om de ulike støtteordningene.

Kilder

Utlendingsdirektoratet
UDIregelverk
International Organization for Migration
Politiets utlendingsenhet
Rosenborg Ballklub i 1988

Tabell
Dragon Ball

Dragon Ball (japansk: ドラゴンボール Hepburn: Doragon Bōru), av og til stilisert som Dragonball, er en japansk mediafranchise laget av Akira Toriyama i 1984. Den originale mangaserien, skrevet og illustrert av Toriyama, ble serialisert i Weekly Shonen Jump fra 1984 til 1995, med de 519 individuelle kapitlene samlet sammen i 42 tankōbon-volumer, av utgiveren Shueisha. Dragon Ball var i utgangspunktet inspirert av den klassiske kinesiske novellen Journey to the West, så vel som kampsportfilmer fra HongKong. Serien følger eventyrene til protagonisten, Son Goku, fra barndommen til voksenlivet mens han trener kampsport og utforsker verden på jakt etter de sju kulene kjent som dragekuler (engelsk: Dragon Balls), som tilkaller en drage som oppfyller ønsker når man samler alle sammen. Gjennom reisen får Goku en rekke venner og kjemper med et stort utvalg av fiender, hvor mange av dem også leter etter dragekulene.
Brachycentridae

Utseende

Middelsstore, ofte svært hårete vårfluer. Vingene er forholdsvis brede. Antennenes første ledd er korte og svært hårete. Maksillarpalpene hos hannene er tre-leddete, svært hårete. Forbeina har to sporer, mellom- og bakbeina tre (det siste er ganske uvanlig hos vårfluer).

Levevis

Larvene, som lever i sakteflytende elver, filtrerer næringspartikler fra vannet, det finnes også arter som samler næringspartikler fra bunnen eller er planteetere. De bygger et larvehus av plantedeler, i det siste larvestadiet er huset, som er festet til vegetasjonen, vanligvis laget av bare silke.

Utbredelse

Familien Brachycentridae er utbredt på den nordlige halvkulen.
Bektasji

Bektasji-ordenen (tyrkisk: Bektaşi Tarikatı) er en sufistisk-alevittisk religiøs orden (tariqa) grunnlagt i det 13. århundre av Haji Bektasj Veli. Den er i dag utbredt i Anatolia og Balkan-området.
Bektasji-ordenen var utbredt i Det ottomanske riket, og var nært knyttet opp til janitsjarene. Da janitsjar-korpset ble lagt ned av Mahmud II i 1826, ble Bektasji-ordenen samtidig forbudt. Avgjørelsen ble støttet både av sunni-eliten og ledere av mer ortodokse sufi-ordener. I tanzimat-perioden ble det lettet på forbudet, men etter dannelsen av den tyrkiske republikken, beordret Kemal Atatürk stenging av alle sufi-ordener i 1925. Lederskapet i Bektasji-ordenen flyttet da til Tirana i Albania.
Dinosaur (film)

Publikum og økonomi

Dinosaur ble meget populær, både i USA og mange andre land. Den innbrakte nesten $350 millioner på verdensbasis, hvorav $138 millioner i USA. Den ble den femte mest innbringende filmen på verdensbasis i 2000 og havnet på 11-plass i USA. Det kan nevnes at den ble den den nest mest innbringende barnefilmen i USA i 2000 (bare forbigått av Grinchen).
Produksjonskostnadene var på $127,5 millioner.

Anmelderne

Den fikk blandet mottakelse av kritikerne, noe som gjenspeiles i at den har oppnådd 64 % på Rotten Tomatoes og 56 % på Metacritic. Det kan nevnes at begge de amerikanske filmkritikerne Roger Ebert og Leonard Maltin gav den 3 av 4 stjerner.
VG gav den terningkast tre, Aftenposten fire og Dagbladet fem.

Priser

Den ble tildelt fire priser: ASCAP Film and Television Music Awards (Top Box Office Films), Bogey Awards, Golden Screen og Satellite Awards (lyd).
Aberrasjon (astronomi)

Aberration av lys (astronomisk aberrasjon eller stjerneaberrasjon) er et astronomisk fenomen som frembringer en øyensynlig egenbevegelse av himmellegemer omkring dets egentlige posisjon. Dette ble oppdaget i 1725 og senere forklart av den tredje Astronomer Royal, James Bradley, som tilskrev det den endelige hastigheten på lys og jordens bane rundt solen.
Idet en tar en måling av et objekt vil dets øyensynlige posisjon være forskjøvet fra dets virkelige med en størrelse som bestemmes av den observatørens hastighet vinkelrett på siktlingen. Dette resulterer i en vinkling av den oppfattede retningen til objektet.
Walk of Peace

Walk of Peace består av minnesteiner til ære for vinnere av Studentenes fredspris og er lokalisert i Jomfrugata i Trondheim. Walk of Peace ble opprettet i 2011.
Walk of Peace skal hedre tidligere vinnere av Studentenes fredspris og synliggjøre deres arbeid. Annenhvert år blir Walk of Peace utvidet med en ny minnestein for den siste vinneren av Studentenes fredspris.

Historie

Våren 2010 bestemte den Internasjonale Studentfestivalen i Trondheim (ISFiT) seg for å arbeide med en fysisk minnesmarkering av vinnerne av Studentenes fredspris i Trondheim. Trondheim kommune var positive til ideen, og 27. juli 2010 vedtok Formannskapet å stille Jomfrugata til disposisjon for Walk of Peace. Høsten 2010 ble det utlyst en konkurranse blant norske studenter om å lage designet til minneplatene. Konkurransen ble vunnet av NTNU-student Åshild Herdlevær. Produksjon av minneplatene ble utarbeidet høsten 2010, og Walk of Peace ble offisielt åpnet av ordfører i Trondheim, Rita Ottervik, og ISFiT-president Jørgen W.Thorsen 17. februar 2011. Tidligere vinnere av Studentenes Fredspris var tilstede under offentliggjøringen og uttrykte takknemlighet for den ekstra oppmerksomheten Walk of Peace gir dem.

Design

Walk of Peace er designet av NTNU-student Åshild Herdlevær. Minnesteinene er formet som blader og danner en sti i Jomfrugata. De symboliserer også fredsprisvinnernes fotspor. Bladene bærer navn og nasjonalitet til vinneren av Studentenes fredspris, samt året vinneren vant prisen. Bladene er skåret ut i kobber og nedfelt i granittstein.
Riitta Särösalo

Karriere

Särösalo var lead ved World Challenge Competition i november 2008 i Inverness (kvalifiseringsmesterskapet for VM i rullestolcurling 2008), men Finland kom på 8.-plass, og greide ikke å kvalifisere seg til VM. Tuomo Aarnikka var skip i dette kvalifiseringsmesterskapet. Året etter deltok hun i kvalifiseringsmesterskapet for VM i rullestolcurling 2009, men Finland kom her på 7.-plass, og ble ikke kvalifisert til VM i 2009.
Ved det finske mesterskapet i rullestolcurling i 2008 spilte hun på laget Team PT-keskus, som kom på 2.-plass. Året etter spilte hun for Osattomat, som kom på 3.-plass i det finske mesterskapet i 2009.
Hun var også lead ved World Challenge Competition i november 2010 i Lojo (kvalifiseringsmesterskapet for VM i rullestolcurling 2011), men igjen kom Finland på 8.-plass, og ble ikke kvalifisert til VM. Hun spite for OCT ved det finske mesterskapet i 2010, der de kom på 1.-plass. Ved Turku Open 2010 kom det sammensatte laget Hellman på 8.-plass, med Särösalo på laget.
Ved kvalifiseringsmesterskapet for VM i rullestolcurling 2012 kom Finland på 3.-plass, og greide ikke å kvalifisere seg til VM 2012. Hun ble finsk mester i både 2011 og 2012.
Håndrokk

En håndrokk, rokkehodekjepp, rokk eller spinnekjepp er et hjelperedskap som brukes under spinning med håndtein. Redskapet brukes særlig ved spinning av lin, men kan benyttes til alle typer fiber. Redskapet har form av en tilskåret kjepp, og derfor kalles det også spinnekjepp. Spinnematerialet, bindes fast eller vikles rundt. Håndteinen, eller teinen, er påmontert et svinghjul, spinnehjulet. Virksomheten kalles spinning, og produktet er spunnet tråd, som kan brukes til veving eller strikking, eller som sytråd. 
Håndrokken, som opprinnelig bare ble kalt rokk, kan holdes i handa, stikkes under armen, klemmes mellom knærne, festes i beltet eller legges i fanget. Håndrokken er en iøynefallende del av alle avbildninger av spinning med håndtein.
Når dette (hånd)redskapet monteres på hjulrokken kalles det oftest rokkehode. 
Ordet håndrokk kan også brukes som betegnelse på håndtein og dessuten om hele systemet med rokkehodekjepp og hengende håndtein.